CELEX: 62006CJ0316
Language: el
Date: 2008-09-11
Title: Απόφαση του Δικαστηρίου (πέμπτο τμήμα) της 11ης Σεπτεμβρίου 2008. # Επιτροπή των Ευρωπαϊκών Κοινοτήτων κατά Ιρλανδίας. # Παράβαση κράτους μέλους - Περιβάλλον - Οδηγία 91/271/ΕΟΚ - Ρύπανση και οχλήσεις - Επεξεργασία των αστικών λυμάτων. # Υπόθεση C-316/06.

Απόφαση του Δικαστηρίου (πέμπτο τμήμα) της 11ης Σεπτεμβρίου 2008 – Επιτροπή κατά Ιρλανδίας
      (Υπόθεση C‑316/06)
      «Παράβαση κράτους μέλους – Περιβάλλον – Οδηγία 91/271/ΕΟΚ – Ρύπανση και οχλήσεις – Επεξεργασία των αστικών λυμάτων»
      1.                     Προσφυγή λόγω παραβάσεως – Αντικείμενο της διαφοράς – Προσδιορισμός κατά την προ της ασκήσεως της προσφυγής διαδικασία (Άρθρο
            226 ΕΚ) (βλ. σκέψη 16)
      2.                     Προσφυγή λόγω παραβάσεως – Προ της ασκήσεως της προσφυγής διαδικασία – Όχληση – Οριοθέτηση του αντικειμένου της διαφοράς –
            Αιτιολογημένη γνώμη – Λεπτομερής έκθεση των αιτιάσεων (Άρθρο 226 ΕΚ) (βλ. σκέψεις 17-18)
      3.                     Προσφυγή λόγω παραβάσεως – Εξέταση του βασίμου από το Δικαστήριο –Κατάσταση που πρέπει να λαμβάνεται υπόψη – Κατάσταση κατά
            την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 20)
      4.                     Κράτη μέλη – Υποχρεώσεις – Εκτέλεση των οδηγιών – Παράβαση –Δικαιολογία αντλούμενη από την εσωτερική έννομη τάξη – Δεν χωρεί
            (Άρθρο 226 ΕΚ) (βλ. σκέψεις 30-31)
      Αντικείμενο 
      
         
               Παράβαση κράτους μέλους – Παράβαση του άρθρου 4, παράγραφοι 1 και 3, της οδηγίας 91/271/ΕΟΚ του Συμβουλίου, της 21ης Μαΐου
                  1991, για την επεξεργασία των αστικών λυμάτων (ΕΕ L 135, σ. 40) – Μη εξασφάλιση του ότι τα αστικά λύματα διαφόρων οικισμών
                  υποβάλλονται σε δευτεροβάθμια ή σε ισοδύναμη επεξεργασία πριν από τη διοχέτευσή τους σε αποχετευτικά δίκτυα (οικισμοί Bray,
                  Howth, Letterkenny, Shanaganagh, Sligo και Tramore County)
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Ιρλανδία, μη μεριμνώντας, αφενός, ώστε, το αργότερο έως τις 31 Δεκεμβρίου 2000, τα αστικά λύματα των οικισμών ΙΕ22, Bray,
                     ΙΕ31, Howth, ΙΕ34, Letterkenny, ΙΕ40, Shanaganagh, ΙΕ41, Sligo και ΙΕ45, Tramore County Waterford, που διοχετεύονται σε αποχετευτικά
                     δίκτυα, να υποβάλλονται, πριν απορριφθούν, σε δευτεροβάθμια ή σε ισοδύναμη επεξεργασία και, αφετέρου, ώστε οι απορρίψεις των
                     λυμάτων αυτών, το αργότερο έως την ανωτέρω ημερομηνία, να ανταποκρίνονται στις απαιτήσεις του παραρτήματος Ι, σημείο Β, της
                     οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων, παρέβη τις υποχρεώσεις που
                     υπέχει από το άρθρο 4, παράγραφοι 1 και 3, της εν λόγω οδηγίας. 
                  
               
            
         
                  2)
               
               
                  
               
               
                  	Καταδικάζει την Ιρλανδία στα δικαστικά έξοδα.